Lokalplan 988, Maskinmesterskolen, [adresse] - Endelig 
BESLUTNING 
Thomas Olsen kunne tiltræde indstillingen i overensstemmelse med Magistratens anbefaling.  
 
Birger Kristiansen og Vagn Schou kunne tiltræde indstillingen med bemærkning om, at man gerne havde 
set, at planen indeholdt flere underjordiske parkeringspladser.  
 
Esben Bech kunne tiltræde indstillingen med bemærkning om, at antallet af parkeringspladser bør 
reguleres i overensstemmelse med Anne Clausen.  
 
Sofie Carlsen, Clara Jepsen og Gorm Jeppesen var forhindrede i at deltage i udvalgets behandling af 
sagen.  
Endelig vedtagelse af forslag til Lokalplan nr. 988 – Boliger, butikker, erhverv og p-anlæg mellem [adresse] og 
[adresse], [adresse] og tillæg nr. 36 til Kommuneplan 2013 
RESUMÉ 
Forslag til Lokalplan nr. 988 for Maskinmesterskolen i [adresse] og Tillæg nr. 36 til Kommuneplan 2013 
har været i offentlig høring i perioden den 22. oktober 2014 til den 17. december 2014.    
 
I planerne foreslog [adresse] en samlet bebyggelse på den tidligere Maskinmesterskole på 9500 
etagemeter. Anvendelsen blev foreslået til erhverv, butikker og boliger. Derudover blev foreslået et p-anlæg. 
En bygning med en bevaringsværdi på 4, [adresse]I kommuneplantillægget foreslog Teknik og Miljø et nyt rammeområde med 6 etager i stedet for 5. 
Bebyggelsesprocenten for den karré, som planområdet er en del af, blev øget fra 225 % til 230 %. Planerne 
har været fulgt af en miljørapport.    
 
Der er kommet 25 bemærkninger til planlægningen, heraf 3 underskriftsindsamlinger.    
 
Teknik og Miljø anbefaler at imødekomme de mange bemærkninger mod et offentligt p-anlæg. På baggrund af 
dialog med bygherren anbefaler Teknik og Miljø en fælles parkeringsløsning til bebyggelsen med maks. 100 p-
pladser i stedet for 160 i det oprindelige p-anlæg. Den fælles parkeringsløsning sker i p-kælder med 1 dæk og 
på terræn. Etagearealet øges med 600 etagemeter inden for allerede udlagte byggefelter eller små justeringer 
af eksisterende.    
 
Teknik og Miljø anbefaler derudover, at krav til tagform og maksimal gesimshøjde fremstår mere præcist i 
planens bestemmelser. Beskrivelse af projektændringer fremgår i denne indstillings afsnit 5.1. Ændrede 
illustrationer og lokalplankort er vedlagt som Bilag 6.    
 
Planernes væsentligste miljøpåvirkninger er beskrevet og undersøgt i en miljørapport. Efter høringsperioden er 
rapporten fulgt af en sammenfattende redegørelse om miljøvurderingen. Heri er der taget højde for den 
anbefalede ændring. Den sammenfattende redegørelse om miljøvurderingen er vedlagt som Bilag 5. 
INDSTILLING 
At 1) forslag til Lokalplan nr. 988 Boliger, butikker, erhverv og p-anlæg mellem [adresse] og [adresse], 
[adresse] vedtages endeligt med de rettelser, der fremgår af pkt. 5.1 og Bilag 6,    
 
At 2) tillæg nr. 36 til Kommuneplan 2013 vedtages endeligt med de rettelser, der er beskrevet i pkt. 5.1 og    
 
At 3) bemærkninger indkommet under den offentlige høring om ændring af kommuneplanens rammer 
besvares med Bilag 4 Tematiseret opsamling af indsigelserne til forslag til Lokalplan nr. 988 og tillæg nr. 36 til 
Kommuneplan 2013 og med ændringer beskrevet under punkt 5.1, og    
 
At) den sammenfattende redegørelse om miljøvurderingen af Lokalplan nr. 988 og Tillæg nr. 36 til 
Kommuneplan 2013, som fremgår i sin helhed af Bilag 5, godkendes og indgår som en del af lokalplanens 
redegørelse i stedet for det ikke-tekniske resumé.  
Sagens forløb 
25-08-2015 Borgmesterens Afdelings påtegning 
Fremsendes til Magistraten. Borgmesterens Afdeling har ingen bemærkninger til indstillingen. 
31-08-2015 Magistraten 
Fremsendes til [adresse] med bemærkning, at Magistraten i mødet den 31. august 2015 anbefaler, at byrådet 
tiltræder Magistratsafdelingen for Teknik og Miljøs indstilling af 14. august 2015. 
09-09-2015 Aarhus Byråd 
Fremsendes til Teknisk Udvalg til behandling i henhold til beslutning i byrådets møde den 9. september 2015 
28-09-2015 Teknisk Udvalg 
Thomas Olsen kunne tiltræde indstillingen i overensstemmelse med Magistratens anbefaling.  
 
Birger Kristiansen og Vagn Schou kunne tiltræde indstillingen med bemærkning om, at man gerne havde set, at 
planen indeholdt flere underjordiske parkeringspladser.  
 
Esben Bech kunne tiltræde indstillingen med bemærkning om, at antallet af parkeringspladser bør 
reguleres i overensstemmelse med Anne Clausen.  
 
Sofie Carlsen, Clara Jepsen og Gorm Jeppesen var forhindrede i at deltage i udvalgets behandling af 
sagen. 
